ოუნივერსიტეტე ნოღა (მექსიკა)

ოუნივერსიტეტე ნოღა მექსიკას (ესპ. Ciudad Universitaria ) — მექსიკაშ ნაციონალური ავტონომიური უნივერსიტეტიშ თარი ოუნივერსიტეტე ნოღა, ნამუთ იდვალუაფუ ჭიჭე ნოღა კოიოაკანს, ნანანოღა მეხიკოშ ობჟათე ნორთის. დოპროექტაფილქ იჸუ არქიტექტორეფშე – მარიო პანიშე დო ენრიკე დელ მორალიშე. კომპლექსი იკათუანს ოლიმპიურ სტადიონს, 40-შახ ინსტიტუტის, კულტურულ ცენტრის, ეკოლოგიურ ტყაჩირს, ცენტრალურ ბიბლიოთეკას დო მუდგაზმარენ მუზეუმს. კიდანჯალაქ დიჭყჷ 1950 წანას დო ითუ 1954 წანას.

თიშ უმკუჯინუო, ნამდა მექსიკაშ ნაციონალურ ავტონომიურ უნივერსიტეტის უღუ შხვა ნოდგჷმეფი ხოლო მეხიკოს, მექსიკაშ შხვა შტატეფს დო შხვა ქიანეფსჷთ (კანადა, ააშ). თე ოუნივერსიტეტე ნოღა არძაშო მუშ თარ სიმბოლოთ მირჩქინუაფუ. 

2007 წანას, ოუნივერსიტეტე ნოღა იუნესკოქ მოსოფელიშ მონძალაშ ობიექტეფიშ ერკებულშა გემშეღჷ. 

ფოტოგალერეა

 ქოძირით თაშნეშე
 იუნესკოშ მოსოფელიშ მონძალაშ ობიექტეფი მექსიკას
 მოსოფელიშ მონძალაშ ობიექტეფიშ ერკებული ამერიკას

რესურსეფი ინტერნეტის
 Ciudad Universitaria de la UNAM en Google Maps.
 Página del Campus Central de Ciudad Universitaria Patrimonio Mundial 
 Páginal oficial de la UNAM
 La ciudad Universitaria de 1954. Un recorrido a 40 Años de su Inauguración por el Dr. Juan Benito Artigas Hernández

 სქოლიო 


კატეგორია:მოსოფელიშ მონძალაშ ობიექტეფი მექსიკას